Wano omulambo gwa Mukiibi gwabadde guyingizibwa mu kisenga abayizi we baamukubiddeko eriiso evvannyuma..
Omulambo baasoose kugutwala ku ssomero lye erya The Academy Of St. Lawrence e Buddo omusomera abayizi ba pulayimale abanaku gye baaguggye ne bagutwala ku Creamland Of St. Lawrence e Nabbingo oluvannyuma ne bagenda ku Horizon Campus, Crown City, Paris Palais ne bamalira ku London College of St. Lawrence e Katende gye baasabidde Mmisa.
Muwala we Mary Justine Tulina yagambye nti baasazeewo Mmisa bagitegekere ku London College kubanga mu masomero ge gonna, lino libadde n’ekifo ekyenjawulo ng’alyagala nnyo.
Kwabadde kwaziirana ku buli ssomero era abasomesa baalaze ennaku olw’okufiirwa omuntu gwe babadde batwala nga taata era naye ng’abayisa ng’abaana.
Sarah Yawe eyakiikiridde abayizi ba Creamland of St. Lawrence Colleges yagambye nti: "Ffe Polof. Mukiibi ku ssomero tubadde tumuyita “Papa” (ekitegeeza Taata) era nga bw’obeera waakatandika mu masomero ge oyinza okulowooza nti buli muyizi amulinako oluganda olw’engeri eyenjawulo gy’abadde akwatamu buli muyizi n’akaseko.
ALAGA OMUSOMESA W'ANAAZIIKIBWA
Angella Nakimuli akulira essomero lya Creamland yagambye nti mu April w'omwaka guno yeewuunya nnyo Mukiibi bwe yakeera okumukubira essimu ng'amuyita basisinkane e Nabbingo. Yamutuuza mu mmotoka n’amutwala e Kavule - Katende n’amulaga ekifo we banaamuziika ng’afudde. Yamulagawo nti nga bw’amugamba:
Nnyabo nkuyise kukulaga we bagenda okunziika era we wano. Olowooza lwaki nasimbawo emiti mingi? Namuddamu nti, wali oyagala kisiikirize n’ansekerera nga bw’agamba nti “Olinga abadde agenda okukiteeba, naye nagisimbawo nga saagala bakungubazi abalijja okunziika okwokebwa omusana”.
Nakimuli yagenze mu maaso n’ategeeza abakungubazi omwabadde n’abazadde abaabaddewo nti: Yambuuza ekirala nti, “Lwaki olowooza bazadde bange nabaggya e Masaka ne mbaleeta ku kiggya kino?” ne muddamu nti, “simanyi” era awo kwe kuntegeeza nti, “Nayagala kwanguyiza abantu abalinziika baleme kutindigga ggendo ddene ery’e Masaka, n’abaliva mu ofiisi babe nga basobola okuziika ate oluvannyuma baddeyo ku mirimu.”
Ebigambo bino byayungudde abayizi n’abasomesa ssaako aba famire n’abazadde amaziga.
Ku masomero gonna omusanvu, langi enjeru ye yabadde ekwatiridde okutuukiriza ekiraamo Mukiibi kye yakola ng’ayagala abakungubazi bonna bambale byeru oba “Cream” mu kumukungubagira ne mu kuziika.
Mu masomero ago gonna, abayizi baaganzise ebimuli ku ssanduuko era n'ebikkulwa ne bamukubako eriiso erisembayo.
Waabaddewo okutataaganyizibwa olw'enkuba obwedda efukumuka wakati mu kutambuza omulambo mu masomero ge.
ABAYIZI, abasomesa n’abazadde mu masomero ga Polof. Lawrence Mukiibi ag’enjawulo batemye emiranga bwe batutteyo omulambo gwe okugukubaako eriiso evvannyuma. Omulambo baasoose kugutwala ku ssomero lye erya The Academy Of St. Lawrence e Buddo omusomera abayizi ba pulayimale abanaku gye baaguggye ne bagutwala ku Creamland Of St. Lawrence e Nabbingo oluvannyuma ne bagenda ku Horizon Campus, Crown City, Paris Palais ne bamalira ku London College of St. Lawrence e Katende gye baasabidde Mmisa. Muwala we Mary Justine Tulina yagambye nti baasazeewo Mmisa bagitegekere ku London College kubanga mu masomero ge gonna, lino libadde n’ekifo ekyenjawulo ng’alyagala nnyo. Kwabadde kwaziirana ku buli ssomero era abasomesa baalaze ennaku olw’okufiirwa omuntu gwe babadde batwala nga taata era naye ng’abayisa ng’abaana. Sarah Yawe eyakiikiridde abayizi ba Creamland of St. Lawrence Colleges yagambye nti: "Ffe Polof. Mukiibi ku ssomero tubadde tumuyita “Papa” (ekitegeeza Taata) era nga bw’obeera waakatandika mu masomero ge oyinza okulowooza nti buli muyizi amulinako oluganda olw’engeri eyenjawulo gy’abadde akwatamu buli muyizi n’akaseko. ALAGA OMUSOMESA W'ANAAZIIKIBWA Angella Nakimuli akulira essomero lya Creamland yagambye nti mu April w'omwaka guno yeewuunya nnyo Mukiibi bwe yakeera okumukubira essimu ng'amuyita basisinkane e Nabbingo. Yamutuuza mu mmotoka n’amutwala e Kavule - Katende n’amulaga ekifo we banaamuziika ng’afudde. Yamulagawo nti nga bw’amugamba: Nnyabo nkuyise kukulaga we bagenda okunziika era we wano. Olowooza lwaki nasimbawo emiti mingi? Namuddamu nti, wali oyagala kisiikirize n’ansekerera nga bw’agamba nti “Olinga abadde agenda okukiteeba, naye nagisimbawo nga saagala bakungubazi abalijja okunziika okwokebwa omusana”. Nakimuli yagenze mu maaso n’ategeeza abakungubazi omwabadde n’abazadde abaabaddewo nti: Yambuuza ekirala nti, “Lwaki olowooza bazadde bange nabaggya e Masaka ne mbaleeta ku kiggya kino?” ne muddamu nti, “simanyi” era awo kwe kuntegeeza nti, “Nayagala kwanguyiza abantu abalinziika baleme kutindigga ggendo ddene ery’e Masaka, n’abaliva mu ofiisi babe nga basobola okuziika ate oluvannyuma baddeyo ku mirimu.” Ebigambo bino byayungudde abayizi n’abasomesa ssaako aba famire n’abazadde amaziga. Ku masomero gonna omusanvu, langi enjeru ye yabadde ekwatiridde okutuukiriza ekiraamo Mukiibi kye yakola ng’ayagala abakungubazi bonna bambale byeru oba “Cream” mu kumukungubagira ne mu kuziika. Mu masomero ago gonna, abayizi baaganzise ebimuli ku ssanduuko era n'ebikkulwa ne bamukubako eriiso erisembayo. Waabaddewo okutataaganyizibwa olw'enkuba obwedda efukumuka wakati mu kutambuza omulambo mu masomero ge.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn